СПРАВКА ЗА ОТРАЗЯВАНЕ НА ПОСТЪПИЛИТЕ БЕЛЕЖКИ И ПРЕДЛОЖЕНИЯ ОТ ПРОВЕДЕНАТА ОБЩЕСТВЕНА КОНСУЛТАЦИЯ НА ПРОЕКТ НА НАРЕДБА ЗА РЕДА ЗА УЧРЕДЯВАНЕ И УПРАЖНЯВАНЕ ПРАВАТА НА ОБЩИНАТА В ПУБЛИЧНИ ПРЕДПРИЯТИЯ И ТЪРГОВСКИ ДРУЖЕСТВА С ОБЩИНСКО УЧАСТИЕ В КАПИТАЛА, ГРАЖДАНСКИТЕ ДРУЖЕСТВА ПО ЗАКОНА ЗА ЗАДЪЛЖЕНИЯТА И ДОГОВОРИТЕ И СДРУЖЕНИЯ ПО ЗАКОНА ЗА ЮРИДИЧЕСКИТЕ ЛИЦА С НЕСТОПАНСКА ЦЕЛ

|  |  |  |  |  |
| --- | --- | --- | --- | --- |
| **№** | **Организация/потребител (вкл. начина на получаване на предложението)** | **Бележки и предложения** | **Отразяване на бележките и предложенията** | **Мотиви** |
| 1. | Д-р Иван Иванов – кмет на Община Севлиево /писмено в Центъра за информация и услуги на гражданите на Община Севлиево/ | Проектът на Приложение №1 към чл. 60, ал. 2 от Наредбата да бъде актуализиран.  Предложената промяна е необходима, тъй като посочените в Приложение № 1 показатели и критерии в така публикувания проект на наредба не отговарят на икономическата обстановка на територията на община Севлиево. В тази връзка е наложително същите да се адаптират към общинския бюджет, текущите възнаграждения на управителите и представителите на управителни органи на публичните предприятия в общината, както и да се отчете липсата на дружества с общинско участие с голям брой служители.  Предлага се и промяна по отношение на Приложение № 3 към чл. 26, ал. 2 и по-конкретно в чл.7, ал. 1, т. 4 от договора за възлагане на управлението на ЕООД с общинско участие. Във връзка с влязлото в сила от 09.02.2021г. изменение на чл. 20, ал. 3 от Закона за публичните предприятия (прието след публикуване на проекта на настоящата Наредба) са въведени изключения в ограниченията за управители и изпълнителни членове на съветите на директорите и на управителните съвети за наличие на някои видове трудово и служебно правоотношение.  Видно от изложеното е, че съществува правна възможност и за бъдещи промени в ограниченията за упражняване на друга професия от управителните органи на публичните предприятия. В тази връзка, както и с цел да се избегне често коригиране на общинската наредба, следва Приложение № 3 към чл. 26, ал. 2 към същата да придобие нов текст на т. 4 от ал. 1 на чл. 7, който да отговаря на изискванията на Закона за публичните предприятия (ЗПП), като същевременно дава гъвкавост на местната уредба спрямо националното законодателство.  Промяната е наложителна и поради факта, че Приложение № 3 към чл. 26, ал. 2 от така публикувания проект на наредба противоречи на горестоящ нормативен документ – ЗПП. | Предлагам в резултат на предложението следните промени в наредбата:  1. В Приложение № 1 към чл. 60, ал. 2 от Наредбата се извършват следните промени:  1.1 В таблицата от т. I номерата на критериите се променят от пет на четири броя, като:  - под № 1 – в графата „Критерии“ да се чете „До 200 000 лв. вкл.“, а в графата „БО“ - „0,5“;  - под № 2 – в графата „Критерии“ да се чете „Над 200 000 лв. до 1 000 000 лв. вкл.“, а в графата „БО“ - „1,0“;  - под № 3 – в графата „Критерии“ да се чете „Над 1 000 000 лв. до 5 000 000 лв. вкл.“, а в графата „БО“ - „1,5“;  - под № 4 – в графата „Критерии“ да се чете „Над 5 000 000 лв.“, а в графата „БО“ - „2,0“;  1.2 В таблицата от т. II номерата на критериите се променят от пет на четири броя, като:  - под № 1 – в графата „Критерии“ да се чете „До 300 000 лв. вкл.“, а в графата „БО“ - „0,5“;  - под № 2 – в графата „Критерии“ да се чете „Над 300 000 лв. до 1 000 000 лв. вкл.“, а в графата „БО“ - „1,0“;  - под № 3 – в графата „Критерии“ да се чете „Над 1 000 000 лв. до 5 000 000 лв. вкл.“, а в графата „БО“ - „2,0“;  - под № 4 – в графата „Критерии“ да се чете „Над 5 000 000 лв.“, а в графата „БО“ - „3,0“;  1.3 В таблицата от т. III се извършват следните промени:  - в ред № 1 - в графата „Критерии“ да се чете „До 10 бр. персонал вкл.“, а в графата „БО“ - „0,5“;  - в ред № 2 - в графата „Критерии“ да се чете „Над 10 до 50 бр. персонал вкл.“, а в графата „БО“ - „1,0“;  - в ред № 3 - в графата „Критерии“ да се чете „Над 50 до 100 бр. персонал вкл.“, а в графата „БО“ - „2,0“;  - в ред № 4 - в графата „Критерии“ да се чете „Над 100 бр.“, а в графата „БО“ - „2,5“;  1.4 В таблицата от т. VI се извършват следните промени:  - в ред № 2 – в графа „Критерии“ да се чете „От 0,5 до 10“;  - в ред № 3 – в графа „Критерии“ да се чете „Над 10“;  1.5 Точка IX се изменя и придобива следния текст: „Полученото месечно възнаграждение, съгласно горните показатели и критерии не може да бъде по-малко от средната работна заплата за дружеството и не може да надхвърля четири средни работни заплати за дружеството, определени на база тримесечие.“  Останалата част от проекта на Приложение № 1 към чл. 60, ал. 2 запазва своето съдържание.  2. В Приложение № 3 към чл. 26, ал. 2 от Наредбата се извършват следните промени:  - точка 4 от алинея 1 към член 7 от Договора за възлагане управлението на ЕООД се изменя и придобива следния текст:  „да бъде едновременно в трудови правоотношения с дружеството, чието управление му е възложено с този договор, освен в изключенията, предвидени в Закона за публичните предприятия;“  Останалата част от проекта на Приложение № 3 към чл. 26, ал. 2 запазва своето съдържание. | Така предложените изменения на проекта на наредба не противоречат на нормативни актове от по-висока степен, актуализират публикувани за обществено обсъждане текстове от проекта на наредбата и ги адаптират към икономическата обстановка на територията на община Севлиево. В тази връзка предложените промени следва да се включат. |